
ΠΟΛΕΟΔΟΜΙΑ 

ΑΠΟΦΑΣΕΙΣ 

Α ρ ι θ. 49 585 / 1956 

' Εγκριση του γενικού πολεοδομικού σχεδίου του Δήμου Λίμνης 
(Εύβοιας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικό¬ 
τερα το άρθρο 3 αυτού. 

2. Τις διατάξεις του Ν. 1558/85 (ΦΕΚ 137/Α) και ειδικότερα 
το άρθρ. 23. 

3. Την αριθ. Γ34804/2214/1.8.85 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Κί¬ 
νηση της διαδικασίας του Γενικού Πολεοδομικού Σχεδίου Λί¬ 
μνης Ν. Εύβοιας» (ΦΕΚ 420/Δ/85). 

4. Τα αρ. 3816/ΕΠΑ 2069/1985 και 3817/ΕΠΑ 
2068/1985 έγγραφα του Τμήματος Πολεοδομίας και Πολεοδομι- 
κών Εφαρμογών Νομαρχίας Εύβοιας προς το Δήμο Λίμνης και 
τους υπόλοιπους φορείς αντίστοιχα. 

5: Την αρ. 155/1985 γνωμοδότηση του δημοτικού συμβου¬ 
λίου Λίμνης (Εύβοιας). 

6. Το αρ. 523009/1985 έγγραφο του Ελληνικού Οργανισμού 
Τουρισμού. 

7. Το αρ.· 1190/1985 έγγραφο του Τμήματος Κοιν. Πρόνοιας 
Νομαρχίας Εύβοιας. 

8. Το αρ. 216025/1985 έγγραφο της Δ/νσης Γεωργίας Νο¬ 
μαρχίας Εύβοιας. 

9. Το αρ. 2701/1985 έγγραφο της Δ/νσης Συγκοινωνιών 
Νομαρχίας Εύβοιας. 

10. Το αριθ. 1703/1985 έγγραφο της Δ/νσης Δασών Νομαρ¬ 
χίας Εύβοιας. 

11. Το αρ. Φ2.1/516/1985 έγγραφο του 2ου Γραφείου Δημ. 
Εκπαίδευσης. 

12. Το αρ. Φ17/2525/1985 του Τμήματος Υγιεινής Νομαρ¬ 
χίας Εύβοιας. 

13. Το αρ. 781/1985 έγγραφο της ΙΑ’ Εφορείας Προϊστορικών 
και Κλασσικών Αρχαιοτήτων Εύβοιας. 

14. Το αρ. 504/7794/1985 έγγραφο του ΟΤΕ. 

15. Το γεγονός ότι οι υπόλοιποι φορείς δεν απάντησαν. 

16. Τις αρ. 1/πρακτ. 51/1985, 2/πρακ. 7/86 και 1/πρακ. 
19/86 γνωμοδοτήσεις του Συμβουλίου Χωροταξίας, Οικισμού και 
Περιβάλλοντος, Νομού Εύβοιας, αποφασίζουμε: 

1. Εγκρίνεται το γενικό πολεοδομικό σχέδιο (Γ.Π.Σ.) του Δήμου 
Λίμνης (Εύβοιας) όπως τα όριά του προσδιορίζονται με κόκκινη 
γραμμή στο χάρτη Π — 1.11 — 1.2 — 1.3.2 σε κλίμακα 1:5000. 
Ειδικότερα το παραπάνω σχέδιο περιλαμβάνει: 

Λ. Την πολεοδομική οργάνωση του δήμου Λίμνης για πληθυ- 
σμίακά μεγέθη (πληθυσμός 1987) περίπου 2.700 κατοίκων το 


χειμώνα και 6.000 κατοίκων το καλοκαίρι όπως φαίνεται στο 
χάρτη Π — 1.11 — 1.2 — 1.3.2 με: 

α) Την επέκταση του σχεδίου σε εκτάσεις πυκνοδομημένες και αραιο- 
δομημένες συνολικής επιφάνειας 400 περίπου στρεμμάτων και τη δη¬ 
μιουργία δύο (2) πολεοδομικών ενοτήτων - γειτονιών I και II με μέση 
μικτή πυκνότητα κατά πολεοδομική ενότητα 167 κατ./Ηα αντίστοιχα 
και μέσο συντελεστή δόμησης 1 και για τις δύο ενότητες. 

β) Τον προσδιορισμό των χρήσεων γης όπως φαίνεται στο χάρτη 
Π1.11 — 1.2 - 1.3.2 σε κλίμακα 1:5000 και ειδικότερα: 

— Τον καθορισμό γενικής κατοικίας σ’ όλο τον οικισμό. 

— Τη χωροθέτηση των κεντρικών λειτουργιών του οικισμού (λια¬ 
νικό εμπόριο, κοινωνικές εξυπηρετήσεις, διοίκηση, γραφεία) στο 
σημερινό κέντρο, στην παραλιακή περιοχή στην παλιά πόλη και τη 
δημιουργίά, ενός τοπικού κέντρου γειτονιάς. 

— Τη χωροθέτηση αθλητικών εγκαταστάσεων και Γυμνασίου — 
Λυκείου νοτιοανατολικά της περιοχής επέκτασης του σχεδίου. 

— Τη χωροθέτηση δύο νέων νηπιαγωγείων και παιδικών σταθ¬ 
μών σε κάθε ενότητα. 

— Τον καθορισμό χώρου πολιτιστικών λειτουργιών και χώ¬ 
ρου ΚΑΠΗ στον παραλιακό δρόμο. 

— Τον καθορισμό χώρου ιατρείου στη γειτονιά II και αγροτι¬ 
κού κτηνιατρείου στη γειτονιά I. 

— Τον καθορισμό του λόφου του Προφήτη Ηλία ως ζώνης πρασίνου. 

— Τον καθορισμό χώρου στάθμευσης λεωφορείων προ βορρά 
κοντά στην είσοδο της πόλης και τη μεταφορά του σταθμού φορτη¬ 
γών δίπλα στη ζώνη χονδρεμπορίου και βιοτεχνίας. 

— Τη δημιουργία βιοτεχνικής ζώνης και ζώνης χονδρεμπορίου 
βόρεια του οικισμού εκτός των ορίων του Γ.Π.Σ. 

— Την παραμονή του νεκροταφείου στην ίδια θέση. 

γ) Τη γενική θέση της χωρητικότητας των πολεοδομικών ενοτή¬ 
των σε κατοίκους για το έτος 1987 των αναγκών σε γη (Ηα) για 
κοινωνική υποδομή σε επίπεδο πόλης και των αναγκών σε γη 
(Ηα) στις πολεοδομικές ενότητες όπως αναφέρονται στους πίνακες 
Α-11.2.1α, Α-11.2.3 και Α-11.6. 

δ) Τον καθορισμό ζωνών όπως φαίνεται στους χάρτες Π-1.7, 
Π-1.6.1, Π-1.6.2 σε κλίμακα 1:5000 και ειδικότερα: 

— Ζώνης ειδικής οικονομικής ενίσχυσης (ΖΕΕ). 

— Ζώνης λιανικού εμπορίου και κοινωνικών υπηρεσιών. 

— Ζώνης προγραμμάτων κατοικίας με απλή οικονομική ενί¬ 
σχυση κάτω από το λόφο του Προφήτη Ηλία. 

ε) Την οργάνωση του οδικού δικτύου του οικισμού όπως φαίνεται 
στους χάρτες Π—2.1.1. σε κλίμακα 1:25.000 και Π-2.1.2 σε 
κλίμακα 1:5000 με βασικότερες παρεμβάσεις: 

— Τη νέα χάραξη εθνικής οδού η οποία παρακάμπτει την πόλη 
από τα βορειοδυτικά και οδηγεί στον καινούριο δρόμο προς Ροβιές. 

— Τη δημιουργία δύο αρτηριών από την Εθνική οδό προς το 
εσωτερικό της πόλης. 

— Τη διαβάθμιση της εσωτερικής κυκλοφορίας του οικισμού σε 
συλλεκτήριες αρτηρίες και τοπικό οδικό δίκτυο, καθώς και σε σύστημα 
πεζοδρόμων. 

— Τον καθορισμό περιοχών για χώρους στάθμευσης αυτοκινήτων. 

— Τον καθορισμό χώρων στάθμευσης λεωφορείων κοντά στην εί¬ 
σοδο της πόλης και χώρου στάθμευσης φορτηγών κοντά στη βιοτε¬ 
χνική ζώνη. 

Β. Τη λήψη μέτρων για την προστασία του περιβάλλοντος όπως 
σημειώνεται στο χάρτη Π-1.9 σε κλίμακα 1:25.000 με βασικότερες 
παρεμβάσεις: 

— Τον καθορισμό ζωνών προστασίας: γεωργικής γης, δασών και ακτών. 

— Τη μεταφορά των χρήσεων που οχλούν (παλαιό ελαιοτριβείο). 

Γ. Τις προτάσεις για τα απαραίτητα έργα και μελέτες δικτύων 

ύδρευσης, αποχέτευσης και ηλεκτρικής ενέργειας όπως φαίνονται 
στους χάρτες Π-2.2.2, Π-2.3.2 — 2.4.2, Π-2.6.2, Π-2.3.1 - 
2.4.1 - 2.5 σε κλίμακα 1:5.000. 

Δ. Τις προτάσεις για την ασφάλεια, προστασία του οικισμού από 
πυρκαγιές, σεισμούς, θεομηνίες όπως φαίνονται στο χάρτη Π-3.1.2 
- 3.2 - 3.3. σε κλίμακα 1:5000 και ειδικότερα: 

— Καθορισμός χώρου πυροσβεστικού σταθμού και σημείων υδροληψίας. 

— Καθορισμός χώρων για εγκαταστάσεις έκτακτης ανάγκης και 
περίθαλψης. 


Ε. Τα απαραίτητα έργα για την ολοκλήρωση της εφαρμογής του 
γενικού πολεοδομικού σχεδίου και οι φάσεις ανάπτυξής τους όπως 
φαίνονται στο χάρτη Π-4.1 σε κλίμακα 1:5000. 

2. Συνοπτικά αντίτυπα των παραπάνω δεκατριών (13) χαρτών και 
τριών (3) πινάκων θεωρημένα από τον Προϊστάμενο της Δ/νσης Πολεοδο- 
μικών Εφαρμογών με την αρ. 49585/1956 /1986 πράξη του δημοσιεύ¬ 
ονται στην Εφημερίδα της Κυβερνήσεως με την απόφαση αυτή. 

3. Μέσα στην περιοχή του Γ.Π.Σ. και ειδικότερα στις εκτός σχεδίου 
περιοχές που περιλαμβάνονται σ’ αυτό, οικοδομικές άδειες, που έχουν 
εκδοθεί με τις προγενέστερες ιαχύουσες διατάξεις ή έχει υποβληθεί ο πλήρης 
φάκελος με τα απαραίτητα για την έκδοση της οικοδομικής άδειας στοιχεία 
μέχρι την ημερομηνία δημοσίευσης της παρούσας απόφασης, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων. 

4. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιουλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

